









ANEXA la H.C.L. nr.__________/_______
ROMÂNIA



JUDETUL TIMIŞ 







MUNICIPIUL TIMIŞOARA

CONTRACT  DE ÎNCHIRIERE 

 NR. ________ / __________

Prezentul contract se încheie între:
I .  PĂRŢILE CONTRACTANTE

MUNICIPIUL TIMISOARA , cu sediul in Timişoara, Bv.C.D.Loga nr. 1, telefon 0256.408.300, având codul fiscal RO 32937000, având contul curent _______________ , deschis la Trezoreria_______________, reprezentat prin Primar – DOMINIC FRITZ, în calitate de proprietar sau administrator al dreptului de proprietate al Statului Român/Municipiului Timişoara, denumit în continuare locator, pe de o parte,

şi 

________________________________, cu domiciliul/sediul în localitatea_________________, Jud.__________________ str._________________ nr.__, bl.___, sc.__,  ap._____, având C.N.P. _______________________ şi B.I./C.I. seria _______,nr. ____________,eliberat de ___________________________ la data de ______________, cont nr._________, deschis la ______________________, e-mail_______________________, telefon __________________ reprezentată prin ____________________, având funcţia de ____________________ în calitate de locatar, au convenit la încheierea prezentului contract de închiriere în temeiul HCL 257/14.05.2013, HCL 599/09.12.2014, HCLMT 623/2014, HCL 131/20.03.2015, HCL 462/30.10.2015, HCL 179/10.05.2016 și H.C.L. nr......../..........*, privind reglementarea situaţiei terenurilor ocupate cu garaje autorizate pe raza Municipiului Timisoara, cu respectarea următoarelor clauze:


II. OBIECTUL CONTRACTULUI 


Art.1 

Obiectul contractului de închiriere îl constituie închirierea bunului imobil aflat în proprietatea publică/privata a Municipiului Timişoara ori în proprietatea Statului Roman, respectiv terenul situat în Timişoara, str._______________________ , având suprafaţă de _____ mp , înscris în C.F. nr.________ Timisoara, nr.topo _____________, aşa cum rezulta din Autorizatia de constructie nr.___________________________________ .

Destinatia terenului închiriat este pentru garajul nr.____ din bateria_______ situată în Timişoara, Str./Zona_______________________________________________.

III. DURATA  CONTRACTULUI

Art.2. Prezentul contract se incheie pe o perioada de 3(trei) ani, începând cu data de __________, cu posibilitatea de prelungire cu acordul prealabil al locatorului.

Art.3. La expirarea termenului de valabilitate a prezentului contract, acesta poate fi prelungit numai prin acordul scris şi expres al părţilor, pentru o perioadă cel mult egală cu durata sa iniţială, putându-se aplica prelungiri succesive.

Art.4. Prelungirea termenului prezentului contract poate avea loc la cererea locatarului, depusă cu cel mult 30 zile înainte de sfârşitul termenului de închiriere, dar nu mai târziu de 10 zile inainte de expirarea contractului. În cazul aprobării prelungirii termenului de închiriere se încheie un act aditional la prezentul contract.

IV. PREŢUL CONTRACTULUI ŞI MODALITĂŢI DE PLATĂ

Art.5. 

(1) Preţul închirierii terenului – chiria- este de _____ lei/mp./an aşa cum a fost stabilită prin Hotărârea nr. 257/14.03.2013 şi Hotărârea nr. 25/23.01.2015  a Consiliului Local a Municipiului Timişoara, indexată anual cu rata inflaţiei şi se calculează prin aplicarea tarifului mai sus menţionat la suprafaţa aferentă garajului, pe care locatarul se obligă să o plătească locatorului.

 (2)Acestei valori i se va aplica o indexare la începutul fiecărui an calendaristic, reprezentând rata inflaţiei, conform datelor furnizate de catre Institutul National de Statistică.

(3)Pretul inchirierii neindexate poate fi modificat unilateral prin Hotărâre a Consiliului Local al Municipiului Timisoara.

Art.6

 (1) Plata chiriei se efectueaza în două rate anuale in contul nr. ......................................... deschis la Trezoreria Municipiului Timisoara pe numele locatorului sau prin casieria Direcţiei Fiscale a Municipiului Timişoara.

(2)Termenul scadent pentru plata primei rate a chiriei este 31 martie aferent lunilor ianuarie-iunie, respectiv 30 septembrie, aferent lunilor iulie-decembrie.

(3)În situatia în care contractul urmează a se executa după data primei scadenţe, adică 31 martie sau cu cel mult 30 de zile inainte de împlinirea acestuia, termenul de plată scadent al primei rate este 30 septembrie a aceluiaşi an.

(4)În situatia în care contractul urmează a se executa dupa data celei de a doua scadenţe, adica 30 septembrie sau cu cel mult 30 de zile inainte de împlinirea acestuia, termenul de plată scadent al primei rate este 15 decembrie a aceluiaşi an.
(5)Pentru buna executare a prezentului contract, locatarul va constitui în termen de cel mult 5(zile) zile lucrătoare de la data semnării contractului de închiriere, garanţia de bună execuţie a contractului.

(6)Valoarea garanţiei de bună execuţie reprezintă preţul chiriei calculat pentru 6 luni, respectiv ____________ lei.

(7)Locatorul are dreptul de a executa garanţia de bună execuţie ori de câte ori locatarul nu îşi îndeplineşte obligaţia de plată a chiriei în termen de maxim 90 de zile de la data scadenţei.

(8) În termen de cel mult 5 zile lucrătoare de la data executării de către locator a garanţiei de bună execuţie, locatarul, sub sancţiunea rezilierii de drept a prezentului contract, este obligat să constituie o nouă garanţie de bună execuţie sau să suplinească diferenţa, după caz, până la nivelul prevăzut la alin. (6).
(9)Plata garanţiei se efectuează prin casieria Direcţiei Fiscale a Municipiului Timişoara sau în contul nr. _______________________ al DFMT, CUI_______________________, deschis la Trezoreria Timişoara.

(10)Corespondenta aferentă prezentului contract, referitoare la îndeplinirea obligaţiilor de natură financiară se va purta pe adresele de e-mail puse la dispoziţie de părţile implicate.

(11)În cazul în care chiriaşul achită integral obligaţia rezultată pe toată durata contractului în termen de cel mult 5 zile lucrătoare de la data preluării contractului nu are obligaţia achitării garanţiei prevăzute la alin. (6), situaţie în care preţului stabilit în contract nu i se va aplica actualizarea reprezentând rata inflaţiei prevăzută la art. 5 alin. (2)
Art.7

(1) Plata chiriei se va efectua în baza unei facturi emisa de catre locator în formă electronică, în format pdf.

(2) Factura se va comunica locatarului prin mijloace electronice- e-mail, de pe adresa de e-mail veniturifiscale@dfmt.ro pe adresa de e-mail validă, securizată şi comunicată în mod oficial de către locatar. Comunicarea facturii prin modalitate electronică se va efectua cu cel puţin 20 zile înainte de împlinirea termenului scadent.
(3) Părţile au obligaţia să întreţină funcţionarea continuă a adreselor de e-mail pe toată durata executării contractului.

(4) Orice modificare sau nefuncţionare a adresei de e-mail se va comunica celeilalte părţi în cel mult 24 de ore de la data modificării sau deficienţei, în ultim caz, cu indicarea timpului pentru remediere.

(5) Chiriaşul va confirma, prin mijloace electronice la adresa de e-mail veniturifiscale@dfmt.ro primirea facturii în 5(cinci) zile de la data comunicării.

(6) În cazul neprimirii facturii în termenul prevăzut la Art. 7, alin. 2, chiriaşul va informa proprietarul despre acest aspect în termen de 5 zile lucrătoare de la data la care a expirat termenul menţionat.

(7) În cazul în care comunicarea facturii nu este confirmată de către chiriaş în termenul prevăzut la alin. 5, factura va fi considerată comunicată şi acceptată.

(8) Pe cale de excepţie, dacă factura nu poate fi comunicată în format electronic deoarece locatarul, fie nu deţine adresă de e-mail, fie aceasta nu este funcţională temporar, locatarul se obligă să se prezinte la sediul locatorului în vederea remiterii facturii pe suport de hârtie, în termen de 5 zile de la data expirării termenului prevăzut la art. 7, alin. 2. În acest caz, comunicarea se consideră îndeplinită la data la care locatarului i-a fost înmânată sub semnătură factura emisă pe suport de hârtie.
(9) În caz de neîndeplinire de către locatar a obligaţiei prevăzută la alin. (8), factura se consideră comunicată în termen de 5 zile de la data expirării termenului prevăzut la art. 7, alin. 2, cu toate consecinţele ce decurg din acest fapt.

(10) Corespondenţa aferentă prezentului contract referitoare la îndeplinirea obligaţiilor de natură financiară se va purta pe adresele de e-mail puse la dispoziţie de părţile implicate.
V.  DREPTURILE PĂRŢILOR

Drepturile Locatarului

Art.8. 

(1) Locatarul are dreptul de a folosi, în mod direct, pe riscul şi pe răspunderea sa, terenul care face obiectul prezentului contract.

(2) Locatarul are dreptul de a folosi terenul care face obiectul contractului de închiriere, doar pentru amplasarea garajului edificat cu autorizaţia de construire.

Drepturile Locatorului

Art.9. 

(1) Locatorul are dreptul să inspecteze bunurile închiriate, verificând respectarea obligaţiilor asumate de locatar.

(2) Verificarea va fi facută de către personalul cu atribuţii din cadrul aparatului de specialitate a Primarului Municipiului Timisoara, cu notificarea prealabilă a locatarului. 


(3) Locatorul va denunţa în mod unilateral contractul de închiriere, atunci când interesul public local sau naţional o impune, fără plata vreunei despăgubiri către locatar.

VI.  OBLIGAŢIILE  PĂRŢILOR

Art.10 Obligaţiile Locatorului

(1) Locatorul se obligă să predea bunul, liber de orice sarcină, în starea corespunzătoare folosinţei pentru care a fost închiriat.

(2) Locatorul se obligă să garanteze pentru liniştita şi utila folosinţă a bunului închiriat.

(3) Locatorul poate să controleze periodic bunul imobil închiriat pentru a verifica dacă acesta este folosit sau exploatat în conformitate cu specificul bunului închiriat şi în scopul pentru care a fost încheiat contractul de închiriere. Acest control se exercită fără a stânjeni folosinţa bunului imobil de către locatar.


(4) Locatorul este obligat să notifice locatarului apariţia oricăror împrejurări de natură să aducă atingere drepturilor sale.

(5) Locatorul nu răspunde pentru viciile care erau aparente la data încheierii contractului de închiriere şi pe care locatarul nu le-a reclamat la momentul preluării bunului.

Art.11  Obligaţiile Locatarului

(1) Locatarul este obligat să întrebuinţeze, pe toată durata închirierii, bunul ca un bun proprietar, cu bună-credinţă şi potrivit destinaţiei, purtând răspunderea pentru toate pagubele produse din culpa sa.


(2) Locatarul este obligat să suporte, pe toată durata contractului, cheltuielile referitoare la utilităţile consumate pentru folosinţa bunului închiriat.

(3) Locatarul se obligă să execute la timp şi în bune condiţii lucrările de întreţinere şi reparaţii normale ce îi incumbă, în vederea menţinerii bunului închiriat în starea în care l-a primit în momentul încheierii contractului.

(4) Locatarul se obligă să plătească chiria la termenele stipulate în contract.

(5) Locatarul se obligă să foloseasca/exploateze bunul inchiriat cu respectarea conditiilor impuse in autorizaţia de construire, conform destinaţiei pentru care a fost închiriat, cu respectarea amplasamentului, formei, dimensiunilor, culorii şi materialelor aprobate prin Autorizaţia de construire.

(6) Locatarul se obligă să răspundă pentru distrugerea totală sau parţială a bunului închiriat, care s-ar datora culpei sale.

(7) Locatarul se obligă să permită locatorului să controleze modul în care este utilizat bunul închiriat şi starea acestuia.

(8) Locatarul se obligă să nu aducă modificări bunului închiriat decât cu acordul prealabil, în scris, al locatorului şi cu respectarea legislaţiei în vigoare.

(9) Locatarul se obligă să elibereze/restituie bunul la expirarea/încetarea contractului de închiriere, din orice motiv, în starea în care l-a primit, şi este obligat să restituie locatorului, în deplină proprietate, bunul închiriat, în mod gratuit şi liber de orice sarcini, prin proces-verbal de predare-primire.


(10) Locatarul  nu poate subînchiria bunul ce face obiectul prezentului contract.


(11) Locatarul, are obligaţia de a afişa la loc vizibil pe garaj, numărul autorizaţiei de construire şi data emiterii acesteia, autorizaţie în baza căreia s-a edificat garajul pe amplasamentul care face obiectul prezentului contract.


(12) Locatarul se obligă să recunoască interesul public asupra terenului care face obiectul prezentului contract aşa cum a fost el stabilit prin Hotărârea Consiliului Local. Locatarul se obligă să dezafecteze amplasamentul, pe cheltuiala sa, în termen de 30 zile de la notificarea Primarului emisă ca urmare a hotărârii Consiliului Local al Municipiului Timişoara de declarare a interesului public local şi să predea terenul în starea în care a fost preluat la încheierea contractului de închiriere şi liber de construcţii şi de orice sarcini. Totodata locatarul se obligă să nu atace în instanţă hotărârea de declarare a interesului local pentru amplasamentul care face obiectul prezentului contract. 


(13) Locatarul se obligă să răspundă pentru pagubele provocate din culpa sa.

(14) Locatarul se obligă să nu solicite niciun fel de despăgubire la încetarea contractului, indiferent de cauzele acesteia.
(15) Locatarul se obligă să notifice locatorului înstrăinarea construcţei în termen de 30 zile de la încheierea contractului de vânzare-cumpărare.

             (16) Locatarul se obligă să înregistreze prezentul contract de închiriere la organul fiscal competent, în termen de 30 zile de la încheierea acestuia.

Art.12  Orice amenajări, îmbunătăţiri la bunul închiriat vor fi efectuate de locatar numai cu aprobarea locatorului şi în conditiile stabilite de acesta şi cu respectarea condiţiilor impuse prin Autorizaţia de construire.
VII. SANCŢIUNI PENTRU NEÎNDEPLINIREA CULPABILĂ A OBLIGAŢIILOR.

Art.13
 (1) Având în vedere prevederile art. 1166, 1178 din Legea nr. 287/2009 privind Noul Cod Civil, părţile de comun acord, au convenit după cum urmează: ,, În cazul neplăţii chiriei la termenele scadente,  chiriaşul datorează majorări de întârziere care se vor calcula în aceleaşi condiţii prevăzute de Legea nr. 207/2015 privind codul de Procedură Fiscală, cu modificări şi completări, vizând majorările de întârziere pentru neplata la scadenţă a impozitelor şi taxelor locale.”
 (2) La expirarea scadenţei, locatarul este de drept în întârziere fără a fi necesară vreo formalitate prealabilă în acest sens.

(3) În cazul neachitării chiriei în termen mai mare de 90 zile de la data scadenţei, prin simplul fapt al neexecutarii, contractul este reziliat de plin drept, fără a fi necesară punerea în întârziere sau orice formalitate prealabilă.

(4) In conformitate cu prevederile art. 1831 alin. 2 NCC, locatarul este obligat la plata chiriei prevăzută în contract până la data eliberarii efective a imobilului precum şi la repararea prejudiciilor de orice natură cauzate locatorului până la data eliberarii efective a imobilului.

VIII. ÎNCETAREA  CONTRACTULUI  DE  ÎNCHIRIERE


Art.14. Prezentul contract de închiriere încetează în următoarele situaţii:

(1) la expirarea duratei stabilite în prezentul contract sau a prelungirii dacă e cazul, dacă părţile nu convin în scris prelungirea acestuia, în condiţiile legii şi conform clauzelor contractuale.
(2)  prin pieirea sau avarierea bunului de aşa manieră încât acesta nu mai poate fi întrebuinţat conform destinaţiei ;

(3) prin acordul părţilor, consemnat printr-un înscris.
(4) prin denuntarea unilaterala din partea locatorului în cazul în care  interesul public
 naţional sau local o impune, cu un preaviz de 30 zile. In accepţiunea prezentului contract părţile convin ca interesul local să fie definit punctual prin Hotărâre a Consiliului Local fără nici un fel de restricţii. Se recunoaşte în mod implicit de către ambele părţi drept interes local, spre exemplu: amenajarea de carosabile, trotuare, piste de biciclete, locuri de parcare, locuri de joacă, locuri de odihnă, spaţii verzi,etc. Încetarea contractului în cazul în care interesul local o impune se face fără intervenţia instanţei de judecată.

 (5)  prin renunţare, dintr-o cauză de forţă majoră sau când locatarul este în cazul imposibilităţii obiective de a exploata terenul, fără plata unei despăgubiri, cu notificarea de îndată a locatorului.

 (6) Renunţarea la contract de către locatar se face cu anunţarea in scris a locatorului, cu 30 zile înaintea disponibilizării terenului.

Art.15 Atât  locatarul cât şi locatorul, vor putea solicita încetarea contractului numai după notificarea  intenţiei sale, celeilalte părţi, cu precizarea  cauzelor care  au determinat-o.
X. REZILIEREA CONTRACTULUI DE ÎNCHIRIERE

Art.16 Simplul fapt al neîndeplinirii de către locatar a obligaţiilor prevăzute în contract
atrage rezilierea de plin drept a contractului de închiriere, fără nicio notificare, fără punerea în întarziere a locatarului şi fără intervenţia instanţelor de judecată.
            Art. 17 
(1) În cazul neachitării chiriei în termen mai mare de 90 zile de la data scadenţei, prin simplul fapt al neexecutarii, contractul este reziliat de plin drept, fără a fi necesară punerea în întârziere sau orice formalitate prealabilă si fara intervenţia instantelor de judecată.
             (2) În cazul neplăţii chiriei la termenele scadente, locatorul va percepe penalitaţi de întârziere calculate în cuantum de 1% pe lună sau fracţiune de lună.

(3) La expirarea scadenţei, locatarul este de drept în întârziere fără a fi necesară vreo formalitate prealabilă în acest sens.

Art. 18. Contractul de închiriere se reziliază de drept fără punere în întârziere, fără intervenţia instanţei de judecată si fără nici o altă formalitate  prealabilă în caz de sistematizare a zonei sau schimbarea situaţiei juridice a terenului.

XI. CARACTERUL EXECUTORIU

Art. 19 Părţile declară în mod expres si confirmă că prezentul Contract constituie titlu executoriu în conformitate cu dispozitiile art 1798 NCC si art 1809 alin 3 raportat la alin. 2 NCC.

XII. FORŢA MAJORĂ

Art.20 Forţa majoră este constatată de o autoritate competentă.

Art.21 Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

Art.22 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

Art.23 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.


Art.24 Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte parţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

XIII. SUBÎNCHIRIEREA ŞI CESIUNEA

Art.25 Cedarea drepturilor rezultând din prezentul contract, subînchirierea totală sau parţială, sau utilizarea acestor drepturi în cadrul unei asocieri în participaţiune, este interzisă.

XIV. DENUNTAREA UNILATERALĂ A CONTRACTULUI

Art.26 Locatorul îşi rezervă dreptul de a denunta în mod unilateral contractul de închiriere, în situaţii ce privesc realizarea unor obiective de interes naţional sau local, după o prealabilă notificare a chiriaşului în termen de 30 zile conform art. 14..

XV. RELOCAŢIUNEA TACITĂ

Art.27 La expirarea termenului pentru care a fost încheiat, contractul încetează de drept, neoperand tacita relocaţiune.
XVI. CLAUZE SPECIALE


Art.28. 


(1) Neuzul terenului închiriat în timp de un an cu destinaţia care i-a fost atribuit,  duce la rezilierea  de plin drept a contractului de închiriere.

(2) Neuzul se constată de către personalul din cadrul aparatului de specialitate a Primarului Municipiului Timisoara.

Art.29. Nerespectarea sau revocarea autorizaţiei de construire a garajului are drept efect rezilierea de plin drept a contractului de închiriere, fără a obliga locatorul la daune.


Art.30. Schimbarea situaţiei juridice a terenului după semnarea contractului, nu obligă pe locator la despăgubiri.

Art.31. Prezentul contract se încheie în trei exemplare, din care un exemplar revine Biroului Administrare Spații Utilitare, Servicii Conexe și Contracte Garaje, un exemplar revine locatarului şi  un exemplar revine Direcţiei Fiscale a Municipiului Timişoara, toate cu valoare de original şi având aceeaşi forţă juridică.

Art.32. Dispoziţiile legale ulterioare, care eventual vor fi în contradicţie cu prevederile prezentului contract, vor modifica de drept prevederile sale.

Art. 33. Prezentul contract se încheie fără notarea în cartea funciară.

Art. 34. Eventualele pretenţii de daune (despăgubiri) din partea locatarului la încetarea contractului, în pofida angajamentelor luate prin prezentul contract, vor fi considerate nule de drept.

         XVII. LITIGII
Art. 35 Orice controversă sau pretenţii care se vor naste din prezentul contract sau in legatura cu acesta, vor fi soluţionate pe cale amiabilă.

Art. 36 Dacă părţile din prezentul contract nu ajung la o înţelegere în mod amiabil, litigiile născute se vor soluţiona de către instanţa competentă.

XVIII. DISPOZIŢII FINALE

Art.37 Legea aplicabilă prezentului contract este legea română.

Art.38 Orice modificare a prezentului contract se poate face numai prin act adiţional semnat de ambele părţi, cu exceptia modificarii unilaterale din partea locatorului prevăzută la Art. 26.

Art.39
(1) Orice comunicare/notificare între părţi va fi considerată valabil îndeplinită dacă va fi transmisă prin scrisoare recomandată cu confirmare de primire sau prin intermediul executorului judecătoresc.

(2) Notificarile verbale nu vor fi luate in seamă.

(3) Schimbarea adresei locatarului va fi notificată locatorului cu cel putin 3 zile lucrătoare înainte sub sancţiunea neluarii ei in seama.
Art.40  Locatarul recunoaste dreptul locatorului de a recurge imediat la procedura prevăzută de cap.II din Titlul XI Cod procedură civilă privind procedura de evacuare conform dispoziţiilor art.1037 Cod procedura civilă.

Art.41 Prezentul contract s-a încheiat azi ____________, in 3( trei) exemplare, din care un exemplar a fost predat locatarului şi un exemplar revine Direcţiei Fiscale a Municipiului Timişoara.

L O C A T O R,
MUNICIPIUL TIMIŞOARA




LOCATAR,


PRIMAR,

DIRECTOR DIRECŢIA ECONOMICĂ,

ŞEF SERVICIU JURIDIC,
CONSILIER JURIDIC, 
DIRECŢIA PATRIMONIU
DIRECTOR

BIROUL ADMINISTRARE SPAȚII UTILITARE,

SERVICII CONEXE ȘI CONTRACTE GARAJE

ŞEF BIROU
Întocmit,

*(se va completa cu nr. hotărâri de consiliu local care se va adopta )

